04/03/2011 | Administración LocalProvincial
Deputación Provincial da Coruña
Servizo de Fomento e Servizos Provinciais. Unidade técnica de Normalización Lingüística
Publicación da convocatoria do II Premio “Rosalía de Castro” de Lingua 2011 desta Deputación, aprobada por RP 3.006, do 22.02.2011

Para darlle continuidade ao premio creado o ano pasado en memoria de Hristinka Sarrou Turcescu, coa fin de recoñecer a promoción e dignificación do noso patrimonio lingüístico de forma desinteresada, a Deputación da Coruña convoca a II edición do premio de acordo coas seguintes bases: Darlle continuidade á convocatoria do Premio “Rosalía de Castro” iniciada o ano pasado, destinado a recoñecer iniciativas, traballos recentes, traxectorias, de persoas individualmente, colectivos ou entidades comprometidas coa promoción e dignificación social do noso patrimonio lingüístico, ben no ámbito da provincia, autonómico, exterior ou global, que apostan decididamente de forma desinteresada ou cun apoio insignificante. Manter viva a memoria de “Rosalía de Castro” Calquera persoa individualmente, colectivo, asociación ou entidade asentada en Galicia, coa súa residencia ou sede social no territorio da comunidade autónoma e aquelas que teñan unha especial incidencia ou desenvolvan a súa actividade na provincia da Coruña. Para conceder os premios o xurado terá en conta os seguintes criterios: - tarefa continuada desenvolvida en favor da normalización lingüística do galego - actuacións concretas en favor da dignificación social da lingua galega - uso habitual e digno do galego nas súas actividades e nos seus servizos - campañas de información e/ou publicitarias en galego - contribución á galeguización de sectores de especial relevancia económica, social e cultural O xurado poderá valorar outros méritos, que dará a coñecer, das persoas ou entidades que se propoñan. O premio concederáselle á persoa, colectivo, asociación ou entidade de ámbito galego en xeral e na provincia da Coruña en particular, que destaque pola súa traxectoria na promoción e dignificación da lingua galega ou que saliente por actividades que impliquen o espallamento da lingua galega no ano en curso. O Premio “Rosalía de Castro” de Lingua 2011 non ten dotación económica. O galardón consistirá nun recoñecemento honorífico acreditativo desta distinción. O prazo de presentación das candidaturas comezará o día seguinte da publicación desta convocatoria no Boletín Oficial da Provincia e rematará o 31 de marzo, a proposta de candidaturas será libre e non se poderá autocandidatar. As solicitudes presentaranse no Rexistro Xeral da Deputación da Coruña, Avda. Alférez Provisional 2, 15006 A Coruña, tomando como modelo o que figura como anexo a estas bases. Indicarase no sobre II Premio “Rosalía de Castro” de Lingua 2011, ou no enderezo electrónico normalizacion. linguistica@dicoruna. es O xurado poderá propor candidaturas no transcurso da súa reunión. O xurado estará presidido polo presidente da Deputación, e formarán parte del: o deputado presidente da Comisión de Benestar Social, Políticas de Igualdade de Xénero e Normalización Lingüística, unha persoa representante de: - Secretaría Xeral de Política Lingüística, - movemento asociativo da provincia da Coruña, - Equipos de Normalización e Dinamización Lingüística dos centros de ensino da provincia da Coruña, - Universidade da Coruña ou Santiago de Compostela, - medios de comunicación, nomeado polo Colexio Profesional de Xornalistas de Galicia. - Unha persoa de recoñecido prestixio pola súa contribución a prol da lingua galega. Será nomeado polo presidente da Deputación, e actuará como secretario o da corporación ou o funcionario no que delegue. A composición farase pública, con anterioridade á súa reunión, no taboleiro e na páxina web da Deputación, co fin de que se poidan interpor, se é o caso, os recursos legais pertinentes. O xurado reunirase en sesión a ser posible única, sendo necesaria a asistencia da maioría simple dos seus membros. Para os efectos da validez da súa constitución aplicarase o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas redactarase a acta correspondente. O xurado poderá declarar deserto o premio. A decisión do xurado terá lugar no mes de abril de 2011 e darase a coñecer no taboleiro de anuncios e na páxina web da Deputación, e a través dos distintos medios de comunicación. O xurado queda facultado para interpretar estas bases. A entrega do premio realizarase o 7 de maio na IV Festa da Lingua que esta Deputación prevé realizar na Casa de Cultura de Carballo. Poderanas recoller ata finais de maio logo da presentación dun escrito asinado por algunha das persoas que formalmente presentaron a proposta no Servizo de Fomento-Unidade Técnica de Normalización Lingüística. Pasado este tempo entenderase que renuncian á súa propiedade. A participación nesta convocatoria supón a total aceptación destas bases. Persoa/s ou entidade que formula a proposta:. Nome ou razón social:. Enderezo postal:. Teléfono:. Enderezo electrónico:. Nome:. Enderezo postal:. Teléfono:. Enderezo electrónico:. Enderezo web:. Ano desde que traballa a prol da normalización da lingua:. Méritos que se alegan (indique as accións que teña entre os seus obxectivos a promoción do idioma galego ou calquera outra circunstancia que considere de interese para valorar a súa candidatura):. Documentación que se achega para acreditar os méritos:. …………………………, ……. de ……… de 2011 (nome e sinatura).…………………………………. A Coruña, 22 de febreiro de 2011 O PRESIDENTE O SECRETARIO Salvador Fernández Moreda José Luis Almau Supervía